**IZBIRNA PREDMETA ŠZZ IN IŠPO # 5**

Kot je bilo zapisano v četrtem nadaljevanju športa po netu za izbirne vsebine, je prosto plezanje prav poseben šport, plezalci pa prav tako posebni ljudje: v iskanju izzivov plezanja po najtežjih svetovnih smereh se je ustvarilo nekakšno svetovno gibanje in celo stil življenja. Če za nas (povprečne ljudi) ni dopusta brez morja, pa za plezalsko pleme (kot se radi imenujejo) dopust brez plezanja ne šteje in morje ni njegov obvezen del, razen če ni v bližini plezališča… In prav tako, kot pri navadnih turistih, so se tudi v športnem plezanju oblikovale znane destinacije (Provansa, Grčija, Dolomiti, pri nas Osp in čisto blizu nas Hrastnik…), z lepo urejenimi plezalnimi smermi, ki s svojimi različnimi težavnostnimi stopnjami (te se označujejo s številkami, črkami ter + in -) predstavljajo izziv. In tako to pleme potuje od plezališča do plezališča, komentira posamezne smeri, predvsem pa neznansko uživa v naravi. Pri tem se je oblikovala piramida kvalitete (tako kot povsod drugod), ki zajema ogromno povprečnih, veliko dobrih, peščico odličnih in par plezalnih bogov. Ti nas pripravijo do tega, da v opazovanju njihovega plezanja resno podvomimo v osnovne fizikalne zakone…

Pričujoča posnetka sta lahko za primerjavo, kako se tega lotevajo fantje <https://www.youtube.com/watch?v=V1P97VVt6_k> in kako punce… <https://www.youtube.com/watch?v=fAZmVHgWrpI> .

Tine